Danko, Andrej, predseda NR SR (2016-11-22):
Ďakujem. Pristúpime k hlasovaniu o procedurálnych návrhoch jednotlivých poslancov. Prvý návrh bol poslanecký návrh pána poslanca Matoviča, aby ministerstvo zahraničných vecí a európskych záležitostí zverejnilo odpočet a rozpis všetkých výdavkov súvisiacich s predsedníctvom Slovenska v Rade Európskej únie. Dávam hlasovať o tomtom návrhu, prosím, prezentujme sa a hlasujme. (Hlasovanie.) Ďakujem. Prítomných 141 poslancov, za 63, proti 29, zdržalo sa 49. Konštatujem, že sme uvedený návrh neschválili. Pristúpime k druhému návrhu pána poslanca Hegera, ktorý navrhuje, aby zákon o štátnom rozpočte (tlač 230) bol prerokovaný v štvrtok ráno od 9.00 hod. Prosím, prezentujme sa a hlasujme. (Hlasovanie.) Prítomných 142 poslancov, za 52, proti 19, zdržalo sa 71. Pán poslanec, avizujem, že aj za týmto účelom bude zvolané grémium na 16.30 hod., aby sme našli dôstojný termín a v súlade s ministrom financií. Pán poslanec Viskupič navrhol, aby vláda zaviazala ministerstvo dopravy, aby Národná rada zaviazala ministerstvo dopravy k zverejneniu stavu hospodárenia Letiska Piešťany, 
a. s., tak, aby bolo zrejmé, v akom stave je predmetná akciová spoločnosť. Dobre? Ďakujem. Prosím, prezentujme sa a hlasujeme o predmetnom návrhu. (Hlasovanie). Prítomných 142 poslancov, za 65, proti 13, zdržalo sa 63, nehlasoval 1. Konštatujem, že sme uvedený návrh neschválili. Pristúpime k návrhu pána poslanca Ondreja Dostála, ktorý navrhol, aby body 44 a 34 najprv prerokoval ústavnoprávny výbor (reakcia z pléna), aha, 4 a 33 (reakcie z pléna) a poskytol stanovisko podľa príslušného paragrafu. Body 4 a 33, tak? 4 a 33. Prosím, prezentujme sa a hlasujme o návrhu pána poslanca. (Hlasovanie.) Prítomných 141 poslancov, za 65, proti 19, zdržalo sa 57. Konštatujem, že sme uvedený návrh neschválili. Pristúpime k návrhu pána poslanca Jána Budaja, ktorý navrhuje presun bodu 53 na utorok 14.00 hod. Prosím, prezentujme sa a hlasujeme o predmetnom návrhu. (Hlasovanie.) Prítomných 141 poslancov, za 51, proti 19, zdržalo sa 71. Konštatujem, že sme uvedený návrh neschválili. Pristúpime k poslednému procedurálnemu návrhu, ktorý vyplynul z návrhov poslancov. Pán poslanec Igor Matovič navrhuje, aby Národná rada Slovenskej republiky zaviazala ministra Érseka k zverejneniu zoznamu o všetkých vykúpených pozemkoch od roku 2003 pod obchvatmi Bratislava, R7. Prosím, prezentujme sa a hlasujeme. (Hlasovanie.) Prítomných 141 poslancov, za 67, proti 18, zdržalo sa 56. Konštatujem, že sme uvedený návrh neschválili. Dávam hlasovať o programe schôdze ako celku, tak ako ste ho obdržali v predmetnom návrhu. Prosím, páni poslanci a poslankyne, prezentujme sa a hlasujme. (Hlasovanie.) Prítomných 142 poslancov, za 83, proti 4 a zdržali sa 55. Konštatujem, že sme uvedený program Národnej rady schválili , a teda môžeme pokračovať v 11. schôdzi. Pani poslankyne, páni poslanci, ešte vás chcem informovať, že o prvom bode programu budeme hlasovať ihneď po jeho prerokovaní. Dnes budeme ešte hlasovať o 17.00 hod., v ďalších rokovacích dňoch budeme o prerokovaných bodoch programu hlasovať vždy o 11.00 a o 17.00 hod., pokiaľ Národná rada nerozhodne inak. Už som avizoval zvolanie poslaneckého grémia na 16.30 hod. Pani poslankyne, páni poslanci, pristúpime k prvému bodu programu, ktorým je Informácia Mandátového a imunitnému výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky . Prosím povereného člena mandátového a imunitného výboru poslanca Jána Senka, aby Národnej rade uvedenú informáciu podal.